Σicuca, akken tebɣu tejreḥ-iten, ama deg ulawen-nsen, ama s wedbaɣ ten-tdebbeɣ d tismin kan i yettimɣuren deg-s mi ara ten-twali, tegguma ad asen-tettwikkes ṣṣifa-nni tameεzuzt i asen-yefka Ṛebbi. Lehlak d lbeɣḍ rennun deg wul-is mi ara twali Faḍma mazal-itt kan s twenza-nni-ines n wureɣ, yerna temččeḍ tijuhertin. Ma d Sseεdi, yettemcabi kan d wultma-s akken ttemcabin wakniwen…